Avviż Legali Importanti

|

52007PC0251

Proposta għal deċiżjoni tal-Kunsill li tawtorizza l-Awstrija tikkonkludi ftehim ma' l-Iżvizzera li jinkludi dispożizzjonijiet li jidderogaw mill-Artikolu 2(1)(d) tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni bil-Ġermaniż biss hija awtentika)  /* KUMM/2007/0251 finali */

	[pic] | KUMMISSJONI TAL-KOMUNITAJIET EWROPEJ |Brussel 15.5.2007KUMM(2007) 251 finaliProposta għalDEĊIŻJONI TAL-KUNSILLli tawtorizza l-Awstrija tikkonkludi ftehim ma' l-Iżvizzera li jinkludi dispożizzjonijiet li jidderogaw mill-Artikolu 2(1)(d) tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni bil-Ġermaniż biss hija awtentika)(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha F'ittra rreġistrata mas-Segretarjat-Ġenerali tal-Kummissjoni fit-13 ta' Settembru 2005, l-Awstrija kienet talbet awtorizzazzjoni skond l-Artikolu 30(1) tad-Direttiva 77/388/KEE (preżentement l-Artikolu 396(1) tad-Direttiva 2006/112/KE), biex tikkonkludi ftehim ma' l-Iżvizzera li jinkludi dispożizzjonijet dwar it-taxxa li jidderogaw mill-Artikolu 2(1)(d) tad-Direttiva. Bi qbil ma' l-Artikolu 396(2) tad-Direttiva 2006/112/KEE, fl-1 ta' Marzu 2007 l-Kummissjoni infurmat lill-Istati Membri l-oħra dwar it-talba li saret, u b’ittra li ġġib id-data tas-6 ta’ Marzu 2006, il-Kummissjoni nnotifikat lill-Awstrija li kellha l-informazzjoni kollha li dehrilha li kellha bżonn biex tivvaluta t-talba. |120 | Il-kuntest ġenerali Il-ftehim bejn l-Awstrija u l-Iżvizzera għandu x'jaqsam mal-bini ta' impjant ta' l-enerġija transkonfinali max-xmara Inn bejn Prutz (l-Awstrija) u Tschlin (l-Iżvizzera). Il-ftehim jistipula li ma tiġi imposta l-ebda taxxa fuq il-valur miżjud (VAT) fl-Iżvizzera fuq l-importazzjonijiet għall-bini u l-operazzjoni ta' l-impjant ta' l-enerġija, sabiex ikunu ffaċilitati l-formalitajiet mal-fruntiera. Bl-istess mod, hemm stipulat li l-oġġetti importati fl-Awstrija għall-użu marbut ma' l-impjant ta' l-enerġija ma jiġux intaxxati bil-VAT ta' l-Awstrija. F'ċirkostanzi normali, l-importazzjoni ta' oġġetti fl-Awstrija hija tranżazzjoni taxxabbli soġġetta għall-VAT. Madankollu, sabiex tikseb vantaġġi simili mill-kontrapartit Żvizzeru tagħha, l-Awstrija, bħala parti kontraenti, aċċettat li ma tintaxxax importazzjonijiet relatati ma' l-impjant ta' l-enerġija transkonfinali. Għaldaqstant, wieħed għandu jifhem li persuni taxxabbli biss, bi dritt sħiħ ta' tnaqqis, ikunu involuti fl-importazzjoni ta' oġġetti bħal dawn, u li, fi kwalunkwe każ, ikollhom id-dritt ta' tnaqqis fuq il-VAT fuq l-importazzjoni tagħhom. |130 | Dispożizzjonijiet eżistenti fil-qasam tal-proposta F'diversi okkażjonijiet fil-passat, il-Kunsill kien awtorizza lil Stati Membri jikkonkludu ftehimiet ma' pajjiżi terzi f'żoni konfinali, u dawn il-ftehimiet, inter alia, kienu jinkludu dispożizzjonijiet ta' taxxa simili għal dawn proposti. |141 | Il-koerenza mal-politiki u l-għanijiet l-oħra ta’ l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |219 | Mhux rilevanti. |Il-ġbir u l-użu ta’ għarfien espert |229 | Ma kienx hemm ħtieġa ta' għarfien espert estern. |230 | Il-valutazzjoni ta’ l-impatt Il-proposta għal Deċiżjoni għandha l-għan li tawtorizza lill-Awstrija tikkonkludi ftehim ma' l-Iżvizzera sabiex ma tintaxxax importazzjonijiet fl-Awstrija fir-rigward ta' impjant ta' l-enerġija transkonfinali, sabiex tikseb vantaġġi simili mill-Iżvizzera għal oġġetti importati fl-Iżvizzera. Minħabba l-ambitu żgħir ħafna tad-deroga u l-fatt li l-importaturi, taħt is-sistema normali, ikollhom dritt sħiħ ta' tnaqqis għall-VAT li tħallas ma' l-importazzjoni, l-impatt se jkun negliġibbli. |L-ELEMENTI LEGALI TAL-PROPOSTA |305 | Sinteżi ta’ l-azzjoni proposta Li l-Awstrija tiġi awtorizzata tikkonkludi ftehim ma' l-Iżvizzera li jinkludi dispożizzjonijiet li jidderogaw mid-Direttiva tal-VAT 2006/112/KE fir-rigward tat-tassazzjoni fuq l-importazzjonijiet relatati ma' impjant ta' l-enerġija transkonfinali. |310 | Il-bażi legali L-Artikolu 396 tad-Direttiva tal-VAT 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud. |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/in. |331 | Din id-Deċiżjoni tikkonċerna awtorizzazzjoni mogħtija lil Stat Membru fuq it-talba tiegħu stess u ma tikkostitwixxi l-ebda obbligu. |332 | Minħabba l-ambitu ristrett ħafna tad-deroga, il-miżura speċjali hija proporzjonata ma’ l-għan li għandu jinkiseb. |L-għażla ta’ l-istrumenti |341 | Strumenti proposti: oħrajn. |342 | Mezzi oħra ma jkunux xierqa għar-raġuni(jiet) li ġejja/in. Taħt l-Artikolu 396 tad-Direttiva tal-VAT 2006/112/KE dwar is-sistema komuni ta' taxxa fuq il-valur miżjud, deroga mir-regoli komuni dwar il-VAT hija possibbli biss permezz ta' awtorizzazzjoni mill-Kunsill li jaġixxi b'mod unanimu fuq proposta tal-Kummissjoni. Deċiżjoni tal-Kunsill hija l-uniku strument adattat ladarba jista’ jiġi indirizzat għal Stati Membri individwali. |L-IMPLIKAZZJONI GħALL-BAġIT |409 | Il-proposta ma għandha l-ebda implikazzjoni għall-baġit Komunitarju minħabba li l-importaturi, fi kwalunkwe każ, għandhom dritt sħiħ ta' tnaqqis għall-VAT li tħallas ma' l-importazzjoni taħt is-sistema normali. |1.  Proposta għalDEĊIŻJONI TAL-KUNSILLli tawtorizza l-Awstrija tikkonkludi ftehim ma' l-Iżvizzera li jinkludi dispożizzjonijiet li jidderogaw mill-Artikolu 2(1)(d) tad-Direttiva 2006/112/KE dwar is-sistema komuni ta' taxxa fuq il-valur miżjudIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[1], u b'mod partikolari l-Artikolu 396 tagħha,Wara li kkunsidra l-proposta mill-Kummissjoni,Billi:(1) Taħt l-Artikolu 396(1) tad-Direttiva 2006/112/KE, il-Kunsill, li jaġixxi b'mod unanimu fuq proposta tal-Kummissjoni, jista' jawtorizza kwalunkwe Stat Membru jikkonkludi ma' pajjiż terz ftehim li jista' jkollu derogazzjonijiet minn dik id-Direttiva.(2) Permezz ta' ittra rreġistrata mas-Segretarjat-Ġenerali tal-Kummissjoni fit-13 ta' Settembru 2005, l-Awstrija talbet għal awtorizzazzjoni biex tikkonkludi ftehim ma' l-Iżvizzera relatat mal-bini ta' impjant ta' l-enerġija transkonfinali max-xmara Inn bejn Prutz (Awstrija) u Tschlin (Żvizzera).(3) Bi qbil ma' l-Artikolu 396(2) tad-Direttiva 2006/112/KEE, il-Kummissjoni infurmat lill-Istati Membri l-oħra b’ittra li ġġib id-data ta' l-1 ta’ Marzu 2007 bit-talba li saret mill-Awstrija. B’ittra li ġġib id-data tad-6 ta’ Marzu 2007, il-Kummissjoni nnotifikat lill-Awstrija li kellha l-informazzjoni kollha li dehrilha li kellha bżonn biex tivvaluta t-talba.(4) Il-ftehim għandu jinkludi dispożizzjonijiet dwar il-VAT li jidderogaw mill-Artikolu 2(1)(d) tad-Direttiva tal-VAT 2006/112/KE fir-rigward ta' oġġetti importati fl-Awstrija relatati ma' l-impjant ta' l-enerġija transkonfinali. Dawn l-importazzjoniet ta' oġġetti mill-Iżvizzera għall-Awstrija minn persuni taxxabbli bi dritt sħiħ ta' tnaqqis ma jkunux soġġetti għall-VAT sabiex arranġament simili jinkiseb mill-Iżvizzera għal oġġetti importati mill-Awstrija għall-Iżvizzera.(5) Id-deroga għalhekk mhux se jkollha effett negattiv fuq ir-riżorsi tal-Komunitajiet Ewropej tagħhom stess miġbura mit-taxxa fuq il-valur miżjud.ADOTTA DIN ID-DEĊIŻJONI:Artikolu 1B'dan l-Awstrija qed tiġi awtorizzata tikkonkludi Ftehim ma' l-Iżvizzera li jinkludi dispożizzjonijiet li jidderogaw mid-Direttiva tal-VAT 2006/112/KE li tkopri l-bini, il-manteniment, it-tiġdid u l-operat ta' impjant ta' l-enerġija transkonfinali max-xmara Inn bejn Prutz (Awstrija) and Tschlin (Żvizzera).Id-dispożizzjonijiet tat-taxxa li jidderogaw fir-rigward tal-Ftehim huma stipulati fl-Artikolu 2.Artikolu 2Permezz ta' deroga mill-Artikolu 2(1)(d) tad-Direttiva 2006/112/KE, l-oġġetti importati minn persuni taxxabbli bi dritt sħiħ ta' tnaqqis mill-Iżvizzera għall-Awstrija ma jkunux soġġetti għat-taxxa fuq il-valur miżjud, sakemm jintuża għall-bini, il-manteniment, it-tiġdid u l-operat ta' l-impjant transkonfinali msemmi fl-Artikolu 1.Artikolu 3Din id-Deċiżjoni hija indirizzata lill-Awstrija.Magħmula fi Brussell,Għall-KunsillIl-President [1] ĠU L 347, 11.12.2006, p.1. Id-Direttiva kif emendata bid-Direttiva 2006/138/KE (ĠU L 384, 29.12.2006, p. 92).